Den Vest-Sjællandske Avis, 1819-08-21
De Baierske Stænders Forsamling har anvendt, den igien tilstaaede Prolongation fornemmelig paa at undersøge det Budget, som var dem forelagt. Det blev efterat Voteringen om Stats-Udgifterne var bragt tilende, antaget med de af Commissionen foreslagne, og af Ministerne indvilgede Besparelser, med faa Modificationer. Hoved Besparelsen angik den Baierske Armee, som nu bestaaer af 51,039 Mand, tilligemed 1432 Officeer Heste og 7297 andre Heste, som bruges til Krigstienesten, og som hidindtil kostede 8 Millioner 337,880 Gylden. Denne Udgift blev af Stænderne nedsat til 7 Millioner, og det Spørgsmaal om Militair-Etaten skulde fremdeles ansættes til 8 Millioner Gylden, blev eenstemmig forkastet. Ligeledes blev ogsaa, i Stedet for 650,000 kun 523,756 Gylden bevilgede for Gendarmeriet. Ved denne Leilighed erklærede sig endnu den Deputerede Stephani imod Underholdningen af en større Krigshær end Forbundspligten paalægger, fordi Baiern nu igien er bleven blot en Tydsk Forbundstat, og danner ikke meere en Europæist Stat; og den Tydske Forbunds=Forening har ingen Erobringer til Formaal, men er kun et Forsvars System, og naar dette nogensinde bliver angrebet, saa har Baiern kun nødig at stille sin Contingent, af 35,600 Mand dertil. - Hof-Etaten er eenstemmigen og ved Acclamation ansat til 2 Millioner. Forresten vil man i Stedet for Kongens Navn, som er helligt og ophøiet over al Dadet, betiene sig i Baiern, efter den Deputerede von Hornthals Forslag af det Udtryk, Regiering. J Henseende til Udgifterne har samme forelagt det andet Kammer flere Forslag, eller meget mere Ønsker, om en Simplificering af Forretningerne og om at fastsætte Statsembedsmændenes Antal for Fremtiden; om et andet Forhold af Statsraadet, imod Ministerne, hvorved deres Ansvarlighed ikke illuderes; om en almeennyttigere Jndretning af Akademiet; om en uafhængig Stilling af det øverste Regningskammer til Ministeriet; om en hurtig Tilendebringelse af Skatte Bestemmelsen; om Fast sættelsen af et Marimum for Embedsmændenes Løn, som for Eftertiden i Baiern bestemmes til 12000 Gylden. Mod Oversigten af Statsgielden, fra 1ste October, som efter Finantsministerens Fremstilling udgjorde 84 Millioner 110,833 Gylden 30 Kreuzer, ere vistnok af den Deputerede von Horn thal gjort flere Jndvendinger, imidlertid antog Commissionen den forelagte Sum, ligesom ogsaa den antog den Plan, som Ministerne havde forelagt til at afbetale Nationalgielden. Spørgsmaalet om Grundskatten skulde bevilges med 5 940,530 Gylden, Huusskatten med 454,000 Gylden, Dominicalskatten med 451,000 Gylden, Næringsskatten med 794,000 Gylden, Familieskatten med 760,000 Gylden, og endelig Qvægskatten for de næste 6 Aar, blev afslaget med stor Stemme=Fleerhed i fuld Tillid til, at Regieringen vilde formindske Folkets Byrder, naar en virkelig Formindskelse af Udgifterne vilde tillade det. Den Mening, at en Deeling i Stændernes Forsamling i to Kamre kan let blive til Hinder for Realisering af de hensigtsmæssigste Jndretninger, og for Opfyldelsen af de Fordringer, som Tiden og et Lands almindelige erkiendte Fornødenheder kunne udkræve, bliver bekræftet af Erfaringen i Baiern. Det andet Kammer havde besluttet, at Landraader skulde ligesom i Rhinkredsen ogsaa indføres i de øvrige: Kredser. Denne almindelig yndede Beslutning, blev med Varme forsvaret i det første Kammer af 16 Medlemmer, i hvis Spidse Kronprindsen og Hertugerne af Birkenfeld og Leuchtenberg stode. Men 18 Stemmer vare derimod, og denne Fleerhed af 2 Stemmer afgjorde, at et Forslag blev forkastet, der tilligemed Jndførelsen af den offentlige Retspleie er et Yndlingssystem for det andet Kammer. Hvad der imidlertid kan tiene dette til Trøst, er at det første Kammer den 2den Juli antog Jndførelsen af den offentlige Retspleie. – (Hs. Majestæt Kongen af Baiern har i en meget udførlig Afskeedsskrivelse, som han under 22de Juli har udstædet i Baden Baden, hvor han dengang opholdt sig, nøie giennemgaaet alle Stændernes Forhandlinger, fremsat de af Kamrenes Beslutninger, som han seer sig beføiet til at sanctionere; men tillige gjort opmærksom paa de Poster, hvori han troer Stænderne ere gaaede uden for de dem anviiste Grændser og paa de uforsigtige Udladelser, hvori enkelte Medlemmer have gjort sig skyldige, og slutter endelig sin Tiltale til dem, med de fornødne Opmuntringer og Paamindelser; denne Afskeeds addresse er skrevet med en udmærket Høimodighed, Sindsroe og Grundighed. Jkke heller kan man nægte at Kamrenes Virksomhed i dette Aars Session har været overmaade stor, og at faare meget er udrettet til en bedre Organisation af de offentlige Anliggender).